Polisiebrutaliteit-video: Twee vas | Maroela Media
Die twee beamptes sal na verwagting Maandag in die Kaapstadse landdroshof verskyn. Die bestuur van die Wes-Kaapse polisie het Vrydag gesê hulle het dadelik 'n interne ondersoek van stapel gestuur en dissiplinêre aksie geneem teen die beamptes wat afgeneem is. Die Onafhanklike Polisie-ondersoekdirektoraat (Opod) en die Menseregtekommissie (MRK) ondersoek ook die voorval.
Maroela Media het Vrydag berig die video wys hoe 'n kaal man in Kensington, Kaapstad deur polisiebeamptes geslaan en geskop word. Iemand van 'n nabygeleë kantoorblok het die voorval op 'n selfoon afgeneem, waarna dit soos 'n veldbrand op sosiale media versprei het.
Die polisie het nog nie amptelik bekendgemaak waarom die man in die video in hegtenis geneem is nie. Onbevestigde gerugte doen die rondte dat die man glo 'n kind wou molesteer.
Ek stem hoegenaamd nie saam met enige vorm van brutaliteit nie, beslis ook nie waar lede van die SAPD hulle daaraan skuldig maak nie. Indien dit waar is dat die man wat in hegtenis geneem is wel 'n kind wou molesteer, dan is ek jammer hy is nie bewusteloos geslaan nie. Vir al wat mens weet sou hy nog die kind vermoor het ook.
Ek hoop van harte die persoon wat braaf genoeg was om te skree dis nie hoe mens mense hanteer is nie ook toe aangerand nie.
Ek is glad nie vir enige vorm van brutaliteit nie. Indien die "rumours" waar is dat die man 'n kind wou molesteer is ek egter jammer dat hy nie swaarder daarvan af gekom het nie. Ek kan verstaan waarom die polisie dan so optree. Word hy gevang nadat hy 'n kind gemolesteer het sit hy "miskien" in die tronk "eendag" indien sy hofsaak afgehandel word…….
Jammer maar ek staan saam met die Polisie. Hulle hande is afgekap en hulle gemoedere loop hoog. En as hierdie man wel probeer het om n kind te molesteer is dit goed dat hy n lekker pak slae gekry het.